**OPĆINA MURTER-KORNATI**, Butina 2, Murter, OIB: 95623894063, zastupana po općinskom načelniku Šimi Ježini, mag. oec. (u daljnjem tekstu: Davatelj), s jedne strane,

i

**Naziv udruge, adresa (mjesto, ulica i kućni broj), OIB,** koju zastupa *Ime i prezime ovlaštene osobe,* u daljnjem tekstu (Korisnik), kao ugovorne strane zaključi su *dan i mjesec, -------* godine u Murteru

**UGOVOR**

**o dodjeli financijskih sredstava**

**Članak 1.**

Na temelju Programa javnih potreba u kulturi i razvoja civilnog društva Općine Murter-Kornati za 2026. godinu (*broj Službenog glasnika Općine Murter-Kornati)* Davatelj će Korisniku osigurati sredstva u iznosu od *brojčani iznos (tekstualni iznos)* za program/projekt *naziv projekta.*

**Članak 2.**

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima Javnog natječaja za financiranje programa/projekata javnih potreba Općine Murter-Kornati za 2026. godinu i prema Opisnom obrascu prijavljenog programa/projekta i Obrascu proračuna programa/projekta.

**Članak 3.**

Sredstva iz članka 1. ovog Ugovora bit će isplaćena (*način isplate),* ovisno o tijeku izvršenja programa/projekta i priljevu sredstava Općinskog proračuna, na žiro-račun Korisnika *IBAN* otvoren u *naziv banke.*

**Članak 4.**

Radi kontrole namjenskog korištenja sredstava, Korisnik se obvezuje sastaviti izvješće o realizaciji programa, koje se sukladno Pravilniku o izvještavanju u neprofitnom računovodstvu i Registru neprofitnih organizacija („Narodne novine“, br. 31/15-) sastavlja na propisanom obrascu PROR-POT.

Radi kontrole namjenskog korištenja odobrenih sredstava Korisnik se obvezuje Davatelju dostaviti sljedeću dokumentaciju:

- za bezgotovinska plaćanja: preslike računa (R1 ili R2) koji glase na Korisnika, te pripadajuće bankovne izvode,

- za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća,

- ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl,

- priloge vezane uz provedbu programa/projekta kao dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.).

Navedenu dokumentaciju Korisnik je dužan dostaviti Davatelju u roku od mjesec dana od završetka programa, a najkasnije do kraja siječnja 2026. godine.

**Članak 5.**

Davatelj pridržava pravo kontinuiranog praćenja i vrednovanja izvršenja programa Korisnika iz članka 1. ovoga Ugovora, te preispitivanje troškova u bilo koje vrijeme trajanja financiranja kao i u razdoblju od narednih 7 (sedam) godina nakon završetka programa.

Davatelj može neposrednu kontrolu iz stavka 1. ovoga članka obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem 7 (sedam) dana prije planiranog izvršenja kontrole.

**Članak 6.**

Korisnik ovlašćuje Davatelja da radi nadzora namjenskog korištenja sredstava iz članka 1. ovoga Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio financijska sredstva, a koja su mu za financiranje programa doznačena od strane Davatelja.

**Članak 7.**

Korisnik se obvezuje pravodobno obavijestiti Davatelja o manjim izmjenama ovog ugovora. Manje izmjene ovoga Ugovora mogu biti:

-izmjene financijskog plana između proračunskih poglavlja manje od 15%,

-promjena bankovnog računa Korisnika,

-promjena adrese ili drugih kontakata Korisnika,

-promjene programa koje ne utječu na njegov opseg i ciljeve (npr. manje promjene u vremenskom rasporedu provedbe programa).

Manje izmjene ne zahtijevaju izradu dodatka ovom Ugovoru.

**Članak 8.**

Ako Davatelj utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovoga Ugovora ili nije proveo program/projekt u ugovorenom razdoblju, ako nije podnio odgovarajuće dokaze u roku i sa sadržajem određenim u članku 4. ovoga Ugovora ili ako Davatelju ne omogući nadzor nad namjenskim korištenjem sredstava sukladno člancima 5. i 6. ovoga Ugovora, daljnja isplata bit će obustavljena, a Korisnik je dužan vratiti primljena nenamjenski utrošena i/ili neutrošena financijska sredstva, uz obračunate kamate utvrđene u poslovnoj banci Davatelja u roku od 30 (trideset) dana od dana primitka pisane obavijesti Davatelja o potrebi povrata zaprimljenih sredstava.

**Članak 9.**

Ako Davatelj utvrdi da Korisnik nije u cijelosti ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedeće 2 (dvije) godine.

**Članak 10.**

Korisnik se obvezuje na svim tiskanim, video i drugim materijalima vezanim uz financirani program istaknuti logotip i naziv Davatelja kao institucije koja financira program čije financiranje je predmet ovoga Ugovora.

Korisnik je suglasan da Davatelj korisnik i objavljuje dostavljene mu fotografije, video i audio zapise iz stavka 1. ovoga članka u cilju promicanja razvoja civilnog društva i djelovanja Davatelja općenito.

**Članak 11.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog financiranja programa.

**Članak 12.**

Korisnik se nadalje obvezuje da kao primatelj financijskih sredstava iz javnih izvora za provođenje programa od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**Članak 13.**

Korisnik je obvezan sudjelovati u programima od interesa za Općinu Murter-Kornati, na poziv Općine.

**Članak 14.**

Ugovorne stranke su suglasne da će svaki eventualni spor koji proistekne iz ovoga Ugovora rješavati mirnim putem, sporazumno, a ako se u tome ne uspije ugovara se nadležnost suda u Šibeniku.

**Članak 15.**

Na elemente financiranja programa koji nisu uređeni ovim Ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15, 37/21).

**Članak 16.**

Ovaj Ugovor je sastavljen u 2 (dva) istovjetna i jednako valjana primjerka od kojih svaka ugovorna stranka zadržava po 1 (jedan) primjerak.

**KORISNIK DAVATELJ**

*Funkcija ovlaštene osobe*  Općinski načelnik

*Ime i prezime ovlaštene osobe* Šime Ježina, dipl.oec.

KLASA:

URBROJ: